CELEX: 62020TN0609
Language: hr
Date: 2020-09-30 00:00:00
Title: Predmet T-609/20: Tužba podnesena 30. rujna 2020. – LA International Cooperation/Komisija

18.1.2021   
            
            
               HR
            
            
               Službeni list Europske unije
            
            
               C 19/54
            
         
      Tužba podnesena 30. rujna 2020. – LA International Cooperation/Komisija
      (Predmet T-609/20)
      (2021/C 19/59)
      Jezik postupka: engleski
      
         Stranke
      
      
         Tužitelj: LA International Cooperation Srl (Milano, Italija) (zastupnici: B. O’Connor, solicitor i M. Hommé, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije od 20. srpnja 2020. koja se izravno odnosi na tužitelja (pobijana odluka), kojom je tužitelj isključen iz postupaka javne nabave koji se provode u okviru proračuna EU i 11. europskog razvojnog fonda ili iz toga da bude odabran za provedbu fondova Unije na temelju Uredbe (EU, Euratom) 2018/1046 (1) i za provedbu fondova Europskog razvojnog fonda na temelju Uredbe (EU) 2018/1877 (2) i,
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šesnaest tužbenih razloga.
      
                  1.
               
               
                  Prvi tužbeni razlog, koji se temelji na tvrdnji o povredi načela dobre uprave, zabrane zlouporabe prava, dužnosti brižnog postupanja i Uredbe (EU, Euratom) br. 883/2013 (3).
               
            
                  2.
               
               
                  Drugi tužbeni razlog, koji se temelji na tvrdnji da se OLAF, u suprotnosti s pravima obrane, dužnosti brižnog postupanja i pravu na pošteno suđenje, nije na pravilan način obratio tužitelju.
               
            
                  3.
               
               
                  Treći tužbeni razlog, koji se temelji na tvrdnji o povredi članaka 7. i 9. Uredbe (EU, Euroatom) br. 883/2013 i prava na dobru upravu, dužnosti brižnog postupanja i prava na pošteno suđenje.
               
            
                  4.
               
               
                  Četvrti tužbeni razlog, koji se temelji na tvrdnji o povredi članka 9. stavka 4. temeljne uredbe o OLAF-u, prava na pošteno suđenje i obveze obrazlaganja.
               
            
                  5.
               
               
                  Peti tužbeni razlog, koji se temelji na tvrdnji da je OLAF postupao u suprotnosti s člankom 7. stavku 8. Uredbe (EU, Euratom) br. 883/2013 i načelu dobre uprave.
               
            
                  6.
               
               
                  Šesti tužbeni razlog, koji se temelji na tvrdnji o povredi članka 9. stavka 1. Uredbe (EU, Euratom) br. 883/2013 i prava na dobru upravu.
               
            
                  7.
               
               
                  Sedmi tužbeni razlog, koji se temelji na tvrdnji da je EDES-ov odbor, time što je iznio prethodnu pravnu ocjenu činjenica koje je utvrdio OLAF, postupao protivno člancima 41., 47., 48. i 54. Povelje o temeljnim pravima.
               
            
                  8.
               
               
                  Osmi tužbeni razlog, koji se temelji na tvrdnji da OLAF-ovo završno izvješće s prikrivenim dijelovima nije omogućilo EDES-ovom odboru da iznese nezavisnu ocjenu ili to da na odgovarajući način ocjeni značaj tužiteljeva podneska, protivno načelu dobre uprave i člancima 135. do 143. Financijske uredbe.
               
            
                  9.
               
               
                  Deveti tužbeni razlog, koji se temelji na tvrdnji da ni troškovi lobiranja ni nagrada za uspjeh nisu sami po sebi nezakoniti, te da je s obzirom na takvu tvrdnju povrijeđeno načelo dobre uprave.
               
            
                  10.
               
               
                  Deseti tužbeni razlog, koji se temelji na tvrdnji da je ključni dio utvrđenja iz pobijane odluke u odnosu na tužitelja pogrešan i da su EDES-ov odbor i tijelo za imenovanje (GU NEAR) povrijedili tužiteljeva temeljna prava, a posebice načelo dobre uprave, dužnost brižnog postupanja, te da osporena odluka nije na odgovarajući način obrazložena.
               
            
                  11.
               
               
                  Jedanaesti tužbeni razlog, koji se temelji na tvrdnji o povredi članka 13. stavka 2. Poslovnika EDES-ova odbora i prava obrane.
               
            
                  12.
               
               
                  Dvanaesti tužbeni razlog, koji se temelji na tvrdnji na je EDES-ov odbor morao imati i druge podatke, osim onih iz završnog izvješća s prikrivenim dijelovima, protivno članku 13. stavku 2. Poslovnika EDES-ova odbora.
               
            
                  13.
               
               
                  Trinaesti tužbeni razlog, koji se temelji na tvrdnji da je opseg prikrivanja u OLAF-ovom završnom izvješću s prikrivenim dijelovima bio toliki da je došlo do povrede načela dobre uprave, brižnog postupanja i prava na pošteno suđenje.
               
            
                  14.
               
               
                  Četrnaesti tužbeni razlog, koji se temelji na tvrdnji da je težina izrečene kazne posljedica različitih povreda Uredbe (EU, Euratom) br. 883/2013, Financijske uredbe i temeljnih pravnih načela.
               
            
                  15.
               
               
                  Petnaesti tužbeni razlog, koji se temelji na tvrdnji da završno izvješće s prikrivenim dijelovima ne ukazuje na to da je životopis stručnjaka falsificiran ili izmišljen, zbog čega je osporena odluka u tom dijelu neosnovana i protivna načelima dobre uprave, brižnog postupanja i prava obrane.
               
            
                  16.
               
               
                  Šesnaesti tužbeni razlog, koji se temelji na tvrdnji da je OLAF-ovo izvješće o operativnoj analizi neprikladno s obzirom na namjeravanu svrhu, protivno načelima dobre uprave i prava obrane.
               
            
         (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018, L 193, str. 1.)
      
         (2)  Uredba Vijeća (EU) 2018/1877 od 26. studenoga 2018. o financijskoj uredbi koja se primjenjuje na 11. europski razvojni fond i stavljanju izvan snage Uredbe (EU) 2015/323 (SL 2018., L 307, str. 1.)
      
         (3)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL 2013., L 248, str.1.)